Špagatas (gimnastika)

Špagatas – kūno poza, kai kojos yra vienoje tiesėje ir yra ištiestos į skirtingas puses. Špagatai atliekami įvairiose atletikos srityse kaip šokis, dailusis čiuožimas, gimnastika, kovos menai, akrobatika, sinchroninis plaukimas ir joga.

Atliekant špagatą, tiesės, einančios per šlaunis, suformuoja 180 laipsnių. Šio didelio kampo dėka jaučiamas didelis tempimas, todėl demonstruojamas didelis lankstumas, pakinklinės sausgyslės bei iliopsinis raumuo. Dėl šios priežasties špagatai naudojami kaip tempimo pratimai apšilimui ir kojos raumenų lankstumo didinimui.

 Variantai 
Yra du pagrindiniai špagatų variantai:
 Virvutė atliekama ištiesiant kojas į dešinę ir kairę liemens pusę. Virvutė gali būti vadinama šoniniu špagatu, o kovos menuose – kiniškuoju špagatu.
 Įprastasis špagatas (dažniausiai tiesiog špagatas) atliekamas ištiesiant vieną koją į priekinę, kitą – į galinę liemens pusę. Šokyje špagatai vadinami pagal tai, kuri koja ištiesiama į priekį (pvz., atliekant špagatą su dešine koja, dešinė koja ištiesiama į priekį).

Yra daugybė kitų variantų špagatui atlikti:
 Didysis špagatas – kampas tarp kojų didesnis nei 180 laipsnių.
 Špagatas kybant – kūnas statiškas, į pagrindą remiasi tik pėdos.
 Špagatinis šuolis – špagatas, atliekamas pašokus ir esant ore. Dailiajame čiuožime šie šuoliai kartais vadinami rusiškais šuoliais.
 Špagatas stovint arba vertikalusis špagatas – kojos yra vertikalios.
 Sukamasis špagatas atliekamas keičiant pozicijas iš špagato į virvutę, o tada į špagatą kita koja.

 Sunkumai 
Pagrindinė problema, pasitaikanti darant virvutę, – skausmas klubo sąnariuose. To priežastis – netaisyklingas darymas, (dubenį gali reikėti nuleisti į priekį). Kita problema (tiek darant špagatus, tiek virvutes) – kelių skausmas.

Kategorija:Gimnastika